Bakgrunnen for opprettelsen av CARE var at de militære myndigheter i USA hadde et stort overskudd av feltrasjoner da andre verdenskrig var over. Hver feltrasjon bestod av nok mat og andre nødvendighetsartikler til at én person kunne overleve i 10 dager. Det ble besluttet å danne en organisasjon som kunne distribuere disse feltrasjonene til nødstedte mennesker i det krigsherjede Europa; alternativet ville vært å destruere dem. Det ble satt opp et system der privatpersoner i USA kunne kjøpe kuponger hos CARE, og oppgi navnet på den eller de slektninger eller venner i Europa som skulle motta pakkene fra USA.